Mai Kreem

Mai Agnes Kreem (kuni 1947 perenimi Sõrra; 6. september 1923 Tartu – 20. juuli 2022 Toronto) oli Kanada ja väliseesti sporditegelane.

Ta lõpetas 1942. aastal Tartu II Gümnaasiumi 22. lennusMai Kreem. "Tartu Tütarlaste gümnaasiumi (T.T.G) hubane kokkutulek". Eesti Elu = Estonian Life nr 50, 5. detsember 2003. Lk 8 ja õppis aastatel 1943–1944 Tartu Ülikooli arstiteaduskonna kehalise kasvatuse instituudis.

Aastal 1944 põgenes ta Saksamaale. Ta õppis aastatel 1946–1948 Erlangeni Ülikoolis kehalist kasvatust. Akadeemiliselt oli ta hiljem Korporatsioon Amicitia liige.

Aastal 1948 asus ta elama Kanadasse, algul Québec'i, siis Edmontoni ja lõpuks 1951. aastal Torontosse.

Ta tegutses Toronto Kalevis ujumise ja võrkpalli alal ning võistluste korraldajana, samuti organiseeris ta Balti Ujumisliidu raames aastaid ujumisvõistlusi, kus osalesid ujujad nii Kanadast kui USA-st. Tema juhendamisel tulid Toronto Kalevi naisvõrkpallurid 1950. aastate lõpupoole kaks korda Kanada meistriteks.

Ta tegutses Jõekääru suvekodu laagris ujumisinstruktorina, millises rollis ta oli aastakümneid ning õpetas ujumist enam kui 8000 lapsele. Tal on ka suur osa Jõekääru uue ujumisbasseini rajamisel.

Ta on ka tegelenud läti ja leedu päritolu Kanada noorte sportliku ettevalmistusega.

Mai Kreem on kirjutanud spordialaseid artikleid ajakirjanduses ning jätnud suure panuse Toronto ja Kanada spordiellu.

 Tunnustus 
 2007 Valgetähe V klassi teenetemärkTeenetemärkide kavalerid

Isiklikku	
Mai Sõrra abiellus 1947. aastal Saksamaal Robert Kreemiga. Neil sündisid tütar Viiu (veel saksamaal), poeg  Madis ja tütar Piret.

Viited

Personalia
Tiit Lääne. "MAI KREEM — Toronto eestlaste spordileedi". Päevaleht nr 88, 19. aprill 1995. Lk 15
Helga Sepp. "Juubilar Mai Kreem". Eesti Elu = Estonian Life nr 39, 19. september 2003. Lk 6
"Mai Kreem". Eesti Elu = Estonian Life nr 29, 22. juuli 2022. Lk 3

Välislingid
Album Academicum Universitatis Tartuensis 1918–1944

Kategooria:Kanada sporditegelased
Kategooria:Eesti sporditegelased
Kategooria:Eestlased Saksamaal
Kategooria:Eestlased Kanadas
Kategooria:Korporatsioon Amicitia liikmed
Kategooria:Valgetähe V klassi teenetemärgi kavalerid
Kategooria:Sündinud 1923
Kategooria:Surnud 2022